Propaganda rusă salută adoptarea Codului penal. Sputnik: Evenimentul anului

Agenția guvernamentală de presă din Rusia, Sputnik, salută adoptarea în Parlamentul de la București a modificărilor aduse de PSD și ALDE Codului penal.

”Evenimentul anului: a trecut Codul Penal – emoții uriașe!”, a titrat publicația.

”În ciuda siguranței afișate de Coaliție, azi, în ziua votului la Codul Penal, lucrurile nu mai erau așa ce clare! Astfel, din cauza a 6 absențe din Coaliție — toate motivate — și a unor declarații contradictorii, minimul de 165 părea să nu se realizeze. Iar temerile s-au dovedit justificate! Codul Penal a fost la un pas să nu treacă. Dar, folosind și „achiziții” de ultimă oră (de la PMP) Coaliția a reuși să obțină minimul de votului”, a mai notat agenția guvernamentală de presă din Rusia.

Notă: Sputnik i-a lăudat de-a lungul timpului pe toți politicienii români care au adoptat deschis poziții anti-occidentale, anti-NATO și anti-UE.